open-index/open-wikipedia-markdown huggingface dataset:
குயிலி (கதாபாத்திரம்)

**குயிலி** (*Kuyili*) என்பவர் பதினெட்டாம் நூற்றாண்டில் பிரித்தானியக் கிழக்கிந்தியக் கம்பெனிக்கு எதிராக ஆயுதம் ஏந்திப் போராடிய பெண் போராளி எனப்படும் ஒரு கற்பனை பாத்திரம் ஆகும்.  இவர் இருந்ததற்கான சான்றுகள் வரலாற்றில் இல்லை என ஆய்வாளர்கள் கூறுகின்றனர். இவர் குறித்த கதைகள் ஜீவபாரதி எழுதிய *வேலு நாச்சியார்* என்ற புதினத்தை அடிப்படையாக கொண்டவை. 

## இவர் பற்றிய கதைகள்
சிவகங்கை மன்னர் முத்துவடுகநாதரை ஆங்கிலேய அரசாங்கம் சுட்டுக்கொன்ற பின்னர், 8 ஆண்டுகள் அவர் மனைவி வேலு நாச்சியார் தலைமறைவாக இருந்தார். அப்போது ஆங்கிலேயர்களுக்காக உளவு பார்த்த வெற்றிவேல் என்பவரை குயிலி குத்திக் கொன்றார். அதனால் வேலுநாச்சியார் தனது மெய்க்காப்பாளராக குயிலியை நியமித்தார். 

குயிலி வேலுநாச்சியாரின் போர்படையில் பெண்கள் படைக்குத் தலைமையேற்றார். வெள்ளையரை எதிர்த்துப் போரிடும் போது சிவகங்கை அரண்மனையில் வெள்ளையரின் ஆயுதக்கிடங்கில் குயிலி தன் உடலில் எண்ணை பூசி ஆயுதக்கிடங்கில் புகுந்து தன்னைத்தானே தீவைத்துக்கொண்டு ஆயுதக்கிடங்கை அழித்தார். என்பது போன்ற கதைகள் உலவுகின்றன. 

## சர்ச்சைகள்
இவர் ஒரு கற்பனையான பாத்திரமென்று தகுந்த ஆதாரங்களுடன் நிருவப்பட்ட ஒப்பனைகளின் கூத்து எனும் குருசாமி மயில்வாகனன் எழுதியுள்ள நூல் வெளி வந்து சர்ச்சையை ஏற்படுத்தியது.

இவரது  சமூகம் குறித்து  மாறுபட்ட கருத்துக்கள் கூறப்படுகின்றன. அதன் படி, இவர் மறவர் இனப் பெண்ணாக, 
அருந்ததியர் இனப் பெண்ணாக, பறையர் இனப் பெண்ணாக, பலர் சொந்தம் கொண்டாடுகின்றனர்.

## மேற்கோள்கள்

பகுப்பு:புனைவு கதைமாந்தர்கள்
சி. குமாரசுவாமி

**சின்னப்பா குமாரசுவாமி** (*Chinnappa Coomaraswamy*, 25 ஆகத்து 1887 - )இலங்கைத் தமிழ் குடிமுறை அரசுப் பணியாளரும். தூதுவரும், முன்னாள் மேலவை உறுப்பினரும் ஆவார்.

## தொடக்க வாழ்க்கை
குமாரசுவாமி 1887 ஆகத்து 25 இல் பிறந்தவர். யாழ்ப்பாணம், ஐயனார்கோவிலடியைச் சேர்ந்தவர். குமாரசுவாமி யாழ்ப்பாணம் இந்துக் கல்லூரி, கொழும்பு றோயல் கல்லூரி ஆகிய பாடசாலைகளில் கல்வி கற்றார்.

குமாரசுவாமி நல்லூரைச் சேர்ந்த முதலியார் சபாபதி, மாணிக்க அம்மையார் ஆகியோரின் மகள் மங்கையர்க்கரசி என்பாரைத் திருமணம் புரிந்தார். இவர்களுக்கு மூன்று மகன்களும் (ராஜேந்திரா, மகேந்திரா, சத்தியேந்திரா), ஒரு மகளும் (சுந்தரேசுவரி) பிறந்தார்கள்.

## பணி
குமாரசுவாமி படிப்பை முடித்துக் கொண்டு எழுத்தராக அரசுப் பணியில் சேர்ந்தார். 1910 ஆம் ஆண்டில் இலங்கை குடிமுறை அரசுப் பணியாளரானார். 1913 ஆம் ஆண்டில் புத்தளத்தில் காவல்துறை நீதிபதியாகவும், மாவட்ட நீதிபதியாகவும், பதிவு ஆணையாளராகவும் பணியாற்றினார். 1933 ஆம் ஆண்டில் யாழ்ப்பாண மாவட்ட நீதிபதியானார். பின்னர் வட மாகாணத்திற்கு அரசுச் செயலாளராக நியமிக்கப்பட்டார். 1940 இல் முல்லோயா கோவிந்தன் படுகொலை பற்றியும், அவரது பற்றியும் விசாரிப்பதற்கென பிரித்தானிய இலங்கையின் ஆளுநர் ஆன்ட்ரூ கால்டிகொட் நியமித்த ஆணைக்குழுவுக்கு சின்னப்பா குமாரசுவாமி தலைவராக நியமிக்கப்பட்டார்.

## அரசியலில்
அரசுப் பணியில் இருந்து ஓய்வு பெற்ற குமாரசுவாமி 1947 ஆம் ஆண்டில் இலங்கை செனட் சபை உறுப்பினராக நியமிக்கப்பட்டார். இலங்கையின் “விடுதலைச் சட்டம்" 1947 ஆம் ஆண்டு மூதவையில் விவாதிக்கப்பட்ட போது சட்டமூலத்திற்கு ஆதரவாக 21 பேரும், எதிராக 5 பெரும் வாக்களித்திருந்தனர். அதை ஆதரித்து வாக்களித்த ஒரே தமிழர் சின்னப்பா குமாரசுவாமி.

1950 முதல் 1955 வரை இந்தியாவுக்கான இலங்கைத் தூதராக புது தில்லியில் பணியாற்றினார்.

## மேற்கோள்கள்

பகுப்பு:1887 பிறப்புகள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை செனட் சபை உறுப்பினர்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் வட மாகாண நபர்கள்
புதுமைப் பதக்கம்

**புதுமைப் பதக்கம்** அல்லது **அற்புதப் பதக்கம்**(; ), என்பது கழுத்தில் அணியும், தூய அமலோற்பவ அன்னையின் உருவம் பொதிந்துள்ள ஒருவகை பதக்கமாகும். இதன் வடிவமைப்பு தூய கத்தரீன் லபோரேவுக்கு தூய கான்னி மரியா தாமே காட்சிகள் வழியாக வெளிப்படுத்தியதாக நம்பப்படுகின்றது. இதன் முதல் வடிவம் ஆட்ரியன் வாசேத் என்னும் பொற்கொல்லரால் வடிவமைக்கப்பட்டது.

கத்தோலிக்க திருச்சபையின் அடிப்படை நம்பிக்கையில் இது ஒன்றாக ஏற்கப்படுவதில்லை என்றபோதிலும், பல கத்தோலிக்கர்கள் இப்பதக்கத்தை அணிவதால், மரியாவின் பரிந்துரையினால் பல நன்மைகளும் கடவுளின் அருளும் கிட்டுவதாக நம்புகின்றனர். இறக்கும் தருவாயில் கூட ஒருவர் மனம்மாற இப்பதக்கம் உதவும் என நம்பப்படுகின்றது.

## பதக்கம் அருளப்பட்ட காட்சி
1830ம் ஆண்டு நவம்பர் 27ம் தேதி திருவருகைக்கால முதல் ஞாயிறுக்கு முந்தைய சனிக்கிழமையாகும். அன்று மாலை 5.30 மணிக்கு அருள்சகோதரிகள் அனைவரும் ஆலயத்தில் மாலை செபத்திற்காகக் கூடியிருந்த போது காத்ரீனுக்கு அன்னைமரியா தோன்றினார் என நம்பப்படும் இந்தக் காட்சி 1830ம் ஆண்டுக்கும் 1831ம் ஆண்டுக்கும் இடைப்பட்ட காலத்தில் மேலும் சுமார் ஆறு தடவைகள் இடம் பெற்றது.

## பதக்கத்தின் அமைப்பு

ஆன்னை மரியா உலக உருண்டையின் மீது நின்று கொண்டிருப்பது போன்றும், அவரை சுற்றி முட்டை வடிவத்தில் தங்கநிற எழுத்துகளில் “*பாவமின்றி உற்பவித்த ஓ மரியாவே, உம்மைத் தேடிவரும் எங்களுக்காக வேண்டிக் கொள்ளும்*” என்று எழுதப்பட்டிருக்கும். இதன் பின்புறம் மரியாவைக்குறிக்கும் M மற்றும் யேசுவின் சிலுவை ஆகியவையின் கூட்டுக்குறியும், அதனடியின் மரியாவின் மாசற்ற இதயமும், இயேசுவின் இதயமும் சித்தரிக்கப்படும். இவையனைத்தையும் சுற்றி பன்னிரு வின்மீன்கள் இருக்கும்.

## மேற்கோள்கள்

பகுப்பு:அன்னை மரியா
பகுப்பு:அருளிக்கங்கள்
பகுப்பு:கிறித்தவ பக்தி முயற்சிகள்
கான் சாகிப்

**கான் சாகிப்** (en: Khan Sahib) என்பது இந்தியாவைப் பிரித்தானிய கிழக்கிந்திய நிறுவனம் அடிமைப்படுத்தி  ஆட்சி செய்த காலகட்டத்தில் ஆங்கிலேயர்களுக்குத் துணை புரிந்த சிறந்த உள்ளூர் ஆட்சியாளர்களுக்கு ஆங்கிலேயர்களால் வழங்கப்பட்ட ஒரு விருது ஆகும். *கான்* என்றால் தலைவர் அல்லது தளபதி என்றும், *சாகிப்* என்றால் முதன்மை அல்லது தலைமை என்றும் பொருள். *கான் சாகிப்* என்றால் முதன்மைத் தலைவர் அல்லது தலைமைத் தளபதி எனப் பொருள் கொள்ளலாம். 

## இவற்றையும் காண்க
மருதநாயகம்

பகுப்பு:பரிசுகளும் விருதுகளும்
பகுப்பு:பிரித்தானிய இந்தியா
பகுப்பு:இந்திய விருதுகள்
பகுப்பு:இந்தியாவில் இசுலாம்
மரபுக்குறியீடு

**மரபுக்குறியீடு** (Genetic code) என்பது உயிரணுக்களில் காணப்படும் மரபியல் கூறுகளான டி.என்.ஏ யில், அல்லது ஆர்.என்.ஏ யில் காணப்படும், உயிரினங்களுக்குத் தேவையான புரதங்களைக் கட்டமைக்கும் அமினோ அமிலங்களை மொழிபெயர்ப்புச் செய்யத் தேவையான தகவல்கள் உடைய நியூக்கிளியோட்டைடுக்களின் வரிசையைக் கொண்ட தொகுப்பாகும். இதுவே உயிரினங்களில் இருக்கும், மரபியலுக்கு அடிப்படையான உயிர்வேதியியல் தகவலாகும். இந்த மரபுக்குறியீட்டில் இருக்கும் நியூக்கிளியோட்டைடு வரிசையில், ஒவ்வொரு அமினோ அமிலத்தையும் குறியீடு செய்யக்கூடிய, தொடர்ந்து வரும் மூன்று நியூக்கிளியோட்டைடுக்கள் இணைந்து ஒரு முக்குறியம் (Codon) எனப்படும். குறிப்பிட்ட ஒழுங்கில் வரிசையாக்கப்பட்டுள்ள முக்குறியங்கள் குறியாக்க வரிசை (Coding sequence) எனப்படும். இந்த குறியாக்க வரிசையில், புரதங்களை ஆக்குவதற்கான தகவல்கள் ஒழுங்குபடுத்தப்பட்டிருக்கும். ஒரு புரதத்தையோ அல்லது அதன் ஒரு பகுதியையோ உருவாக்க உதவும் குறியாக்க வரிசையைக் கொண்டுள்ள டி.என்.ஏ யின் குறிப்பிட்ட பகுதியினாலான அலகே மரபணு ஆகும்.

டி.என்.ஏ. யில் இருக்கும் இத்தகைய குறியாக்க வரிசைகள், அதே ஒழுங்கில் செய்திகாவும் ஆர்.என்.ஏ. க்களில் (Messenger RNA) பிரதியெடுக்கப்பட்டு, இரைபோசோமிற்கு எடுத்துச் செல்லப்படும். அங்கே இடம்மாற்றும் ஆர்.என்.ஏ. க்களால் (Transfer RNA) காவி வரப்படும், தொடர்புடைய அமினோ அமிலங்கள் இனங்காணப்பட்டு, குறிப்பிட்ட ஒழுங்கில் வரிசைப்படுத்தப்பட்டு, ஒன்றுடனொன்று இணைக்கப்படும். இந்த இனங்காணும் செயல்முறைக்கு இடம்மாற்றும் ஆர்.என்.ஏ க்களில் உள்ள எதிர் முக்குறியங்களே (anti codon) உதவும். இவ்வாறு இணைக்கப்படும்போது, அவை அமினோ அமில வரிசை (Amino acid sequence) எனப்படும். இவ்வாறு வெவ்வேறு ஒழுங்கில் இணைக்கப்படும் அமினோ அமில வரிசைகள் வெவ்வேறு புரதங்களை ஆக்க உதவும்.

## மேற்கோள்கள்


பகுப்பு:மரபணுக்கள்
பகுப்பு:மரபியல்
ராய்ச்சூர்

**ராய்ச்சூர்** என்பது இந்திய மாநிலமான கர்நாடகாவில் அமைந்துள்ள நகராட்சி. இது ராய்ச்சூர் மாவட்டத்தின் நிர்வாக மையமும் தலைநகரமும் ஆகும். இது பெங்களூருவில் இருந்து 409&nbsp;கி.மீ தொலைவில் உள்ளது.

## வரலாறு

ராய்ச்சூர் அரசராட்சிக் காலத்தில் பாமினியர்கள், விஜயநகர ஆட்சிகளின் கீழ் இருந்துள்ளது. இங்குள்ள ராய்ச்சூர் கோட்டை புகழ் பெற்றது?.
பாரசீகம், அரபி, கன்னடம், பிராகிருதம், சமசுகிருதம் ஆகிய மொழிகளில் எழுதப்பட்ட கல்வெட்டுகள் இங்குள்ளன. மௌரியப் பேரரசு முதல் இசுலாமியர் ஆட்சிக் காலம் வரையிலுமான கல்வெட்டுகள் காணப்படுகின்றன.

## தட்பவெப்பம்

கன்னடம் முதன்மை மொழியாக உள்ளது. தெலுங்கு, உருது, இந்தி மொழி பேசுவோரும் உள்ளனர். வேளாண்மை முக்கியத் 
தொழிலாக விளங்குகிறது. அரிசி, பருத்தி ஆகியனவற்றினை அதிகளவில் விளைவிக்கின்றனர்.

## போக்குவரத்து
பெங்களூரு, மும்பை, ஐதராபாத் நகரங்களுக்கு பேருந்து வசதிகள் உள்ளன. உள்ளூர் பயணத்திற்கு அதிகளவில் ஆட்டோ ரிக்சாக்கள் உள்ளன. பெங்களூரு, மும்பை, தில்லி, சென்னை, ஐதராபாத், அகமதாபாத், திருவனந்தபுரம், கன்னியாகுமரி (பேரூராட்சி), புனே, போப்பால் ஆக்ரா. ஆகிய நகரங்களுக்கு ரயில் சேவைகள் உள்ளன.

## சான்றுகள்

## இணைப்புகள்

* நகராட்சித் தளம் 
* Weather in Raichur

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:ராய்ச்சூர் மாவட்டம்
ஆவேரி

**ஆவேரி** என்பது இந்திய மாநிலமான கர்நாடகாவில் உள்ள நகரங்களுள் ஒன்று. இது ஆவேரி மாவட்டத்தின் தலைநகராகும்.
இந்த ஊரின் பெயர் பாம்பின் இடம் என்று பொருள்படும் கன்னடச் சொற்களான ஹாவு, கேரி என்பதில் இருந்து தோன்றியது. இங்கு ஏலக்காய் தோட்டம் உள்ளது இது ஹூப்ளி, தாவண்கரே நகரங்களுக்கு இடையில் உள்ளது.

## வரலாறு
இது முற்காலத்தில் மேலைச் சாளுக்கியர்களின் ஆட்சிக்கு உட்பட்டிருந்தது.  கதம்ப வம்சத்தினரும், போசள அரசர்களும் சில காலத்திற்கு இப்பகுதியை ஆண்டனர்.

## சான்றுகள்



பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:ஹாவேரி மாவட்டம்
பகுப்பு:சாளுக்கியர்
சிக்கபள்ளாப்பூர்

**சிக்கபள்ளாப்பூர்** என்பது கர்நாடகாவில் உள்ள சிக்கபள்ளாப்பூர் மாவட்டத்தின் தலைநகரம். மோக்சகுண்டம் விசுவேசுவரய்யா என்னும் அறிஞர் இவ்வூருக்கருகில் பிறந்தார். இவரின் நினைவாக கட்டப்பட்ட தொழில் நுட்பக் கழகம் இங்குள்ளது. கன்னடத்தில் *சிக்க* என்றால் சிறிய என்று பொருள். பள்ளா என்றால் தானியங்களை அளக்க உதவும் ஒரு அளவை முறையாகும். முற்காலத்தில் இவ்வூரில் தானியங்கள் அளக்கப்பட்டதால் இப்பெயர் பெற்றது என்பர். ஐதர் அலியின் ஆட்சிக்கு உட்பட்டிருந்தது.
நந்திமலை, ஸ்கந்தகிரி ஆகியன அருகில் அமைந்துள்ளன.

## சான்றுகள்


## இணைப்புகள்
*official Website by District Administration 
*Chikkaballapura Official Municipal Website 
*http://local.currentsamachar.com/bangalore.php 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிக்கபள்ளாபூர் மாவட்டம்
ஏற்பு குணக எண்

எக்சு மற்றும் காமாக் கதிர்கள் ஒரு ஊடகத்தின் வழியாக செல்லும் போது அதன் ஒரு பகுதி ஊடகத்தில் ஏற்றுக் கொள்ளப்படுகிறது. ஒருபகுதி ஊடுருவிச் செல்கிறது. இது ஊடகத்தினையும் கதிரின் அலைநீளத்தையும் பொறுத்திருக்கிறது. ஊடகத்தின் வழியாகச் சென்று வெளிப்படும் கதிரின் செறிவு I என்றும் அக்கதிரின் ஆரம்பச் செறிவு I0 என்றும் கொண்டால்:

:I = I_{0} \, e^{-\mu \, x},

μ என்பது **ஏற்பு குணக எண்** (Linear Absorption coefficient ) ஆகும்.  x என்பது ஊடகத்தின் தடிமனளவாகும். இது **செறிவு குறைதல் குணக எண்** (Linear Attenuation coeffficient) என்றும் அறியப்படும். x செ.மீட்டரில் அளவிடப்பட வேண்டும். μ என்பதின் அலகு /செ.மீ. அல்லது செ.மீ.−1.ஆகும்.

ஓர் எளிய எடுத்துக்காட்டு மூலம் விளங்கிக்கொள்ளமுடியும்.2000 எக்சு கதிர் ஒளியன்கள் ஒரு சென்டி மீட்டர் கனமுடைய ஊடகம் வழி சென்று 1000 ஒளியன்கள் மட்டுமே வெளிப்படுவதாகக் கொள்வோம்.மேலே சுட்டிய சமன்பாட்டின் படி ,ஏற்புக் குணக எண்ணின் மதிப்பு 0.693/ செ.மீ என்றாகிறது

சில நேரங்களில் ஏற்புக் குணக எண்ணினை நீளத்திற்கு இவ்வளவு என்பதனைவிட, அலகு பரப்பிற்கு இவ்வளவு கிராம் என்று கொடுப்பது விரும்பப் படுகிறது. ஏற்கும் பொருளின் மொத்த நிறையினைவிட அலகுபரப்பின் நிறையினை இது குறிக்கிறது. gm/cm2. பரப்பு-நிறை (area mass) என்பது ஒரு அலகு பரப்பின் மேல் உள்ள ஒரு கிராம் நிறையாகும்.

## மேற்கோள்கள்

பகுப்பு:இயற்பியல் கணியங்கள்
பகுப்பு:கதிர்வீச்சளவியல்
அரேனியசுக் கோட்பாடு

மின்பகுபொருள் (அமிலம், உப்பு, உப்புமூலம்) நீரில் கரைக்கப்படும் போது அதன் பெரும்பகுதி மூலக்கூறுகள் நேர் மற்றும் எதிர் அயனிகளாகத் தானே பிரிந்து விடுகின்றன. இந்நிலையில் இக்கரைசல்களுக்கு ஒரு புற மின்னழுத்த வேறுபாடு செலுத்தப்பட்டால் நேர் மின்முனையை நோக்கி, எதிர்அயனிகளும் எதிர்மின் முனையினை நோக்கி நேர்அயனிகளும் சென்று, புதிதாக எலக்டரான்களை ஏற்றோ அல்லது விடுத்தோ நடுநிலையை அடைகின்றன. இவ்வாறு நீர்மங்களில் மின்சாரம் பாய்கிறது. அயனிகள் பிரிவது அதிகரிப்பதால் சவ்வூடுபரவல் அழுத்தம் மாறுபடவும், கொதிநிலை ஏற்றமும், உருகு நிலை குறைவுபடவும் காரணமாய் அமைகின்றது. நீர்மம் ஆக்கப்படுவதைப் பொறுத்து அயனிகள் பிரிவது அமையும். மிகவும் அதிக நீர்மம் ஆக்கப்பட்ட நிலையில் பிரிதலும் முழுமைபெறும். இதுவே **அரேனியசுக் கோட்பாடு** (*Arrhenius theory*) ஆகும்.

பகுப்பு:காடிகள்
கதிரியக்க மாசு

**கதிரியக்க மாசு** (*Radioactive contamination*) என்பது விரும்பப்படாத, தேவையற்ற கதிரியக்க பொருட்கள் ஒருவரின் மீதோ அல்லது பிற பொருட்கள் மீதோ காணப்படுவதாகும். இது பொதுவாக அணுக்கரு மருத்துவத் துறை, காப்பிடப்படாத கதிரிக்கப் பொருட்களைக் கையாளும் ஆய்வுத்துறை, பயிர்த்துறை முதலிய துறைகளில் பணியிலுள்ளவர்கள் எதிர்கொள்ளும் எப்போதாவது நிகழும் நிலையாகும். இத்துறைகளில் மாசுபடுதல் என்றால் அது கதிரியக்க மாசுபடுதலையே குறிக்கும்.

## மேற்கோள்கள்

பகுப்பு:கதிரியக்கம்
சுருள்வில்

**சுருள்வில்** (*spring*) எனப்படுவது இயந்திர ஆற்றலைச் சேர்த்து வைக்கப் பயன்படும், நீளும் தன்மையுடைய ஒரு கருவி அல்லது சாதனமாகும்.

சுருள்வில்கள் பொதுவாக தாழ் கலப்பு எஃகினால் உருவாக்கப்படும். அளவில் சிறிய சுருள்வில்கள், ஏற்கனவே கெட்டியாக்கப்பட்ட எஃகிலிருந்து உருவாக்கப்படும். அளவில் பெரிய சுருள்வில்கள், குளிரவைக்கப்பட்ட எஃகிலிருந்து உருவாக்கப்படும்; பின்னர் கெட்டியாக்கப்படும். பொசுபர்-வெண்கலம், தைத்தேனியம் போன்ற இரும்பதிகமில்லா உலோகங்களும் சுருள்வில்களை உருவாக்கப் பயன்படுத்தப்படலாம். இதன் மூலம் ‘அரிமானத் தடை’ பண்பினையுடைய சுருள்வில்களை பெற்றிட இயலும். மின்னோட்டமுடைய சுருள்வில்களைத் தயாரிக்க பெரிலியம்-வெண்கலம் எனும் இரும்பதிகமில்லா உலோகம் பயன்படுத்தப்படும்.

## மேலும் படிக்க
* Sclater, Neil. (2011). "Spring and screw devices and mechanisms." *Mechanisms and Mechanical Devices Sourcebook.* 5th ed. New York: McGraw Hill. pp.&nbsp;279–299. . Drawings and designs of various spring and screw mechanisms.
* Parmley, Robert. (2000). "Section 16: Springs." *Illustrated Sourcebook of Mechanical Components.* New York: McGraw Hill.  Drawings, designs and discussion of various springs and spring mechanisms.

## வெளியிணைப்புகள்
*
*

பகுப்பு:இயந்திர பாகங்கள்
பண்டார மும்மணிக் கோவை

**பண்டார மும்மணிக்கோவை**    என்பது குமரகுருபரர் இயற்றிய நூல்களில் ஒன்று. 17 ஆம் நூற்றாண்டில் தோன்றியது. பண்டாரம் என்னும் சொல் கருவூலத்தைக் கருவூலம் குறிக்கும். அக்காலத்தில் சைவ ஆசாரியர்களைப் பண்டாரம் என்று குறிப்பிட்டுவந்தனர். அரசுப் பொருளைப் பாதுகாக்கும் பண்டாரம் போலச் சைவ-நெறிகளைப் பாதுகாத்தவர்கள் பண்டாரம் எனப்பட்டனர். 

தருமபுரம்புர ஆதீனம் நான்காம் பட்டத்தில் இருந்தவர் மாசிலாமணி தேசிகர். இவர் இந்த நூலின் ஆசிரியரான குமரகுருபரரின் குரு. இவரைப் போற்றி இந்த நூல் பாடப்பட்டுள்ளது. குருவின் கட்டளைப்படி குருபரர் புள்ளிருக்கு-வேளூர், தில்லை ஆகிய ஊர்களை வழிபட்டுவிட்டுத் தரும்புரம் மீண்டு இதனைப் பாடினார். 

இந்த நூல் மும்மணிக்கோவை இலக்கண வழக்குப்படி காப்புச்செய்யுள் ஒன்றும் 30 பாடல்களும் கொண்டு அமைந்துள்ளன. இவை முறைப்படி வெண்பா, ஆசிரியம், கட்டளைக் கலித்துறைப் பாடல்களால் ஆனவை. இதில் உள்ள ஆசிரியப் பாக்கள் பொதுவாக அளவால் நீண்டவை. இந்த நூலின் பாடல்கள் சிறப்பாகச் சைவ சமய நெறிகளையும், ஆசிரியருடைய அருளையும் போற்றிப் பாடுகின்றன. 
## நூல் தரும் செய்திகள்
* மாசிலாமணி தேசிகர் தருமபுரம், கமலை என்னனும் திருவாரூர், மதுரை ஆகிய இடங்களிலிருந்த மடங்களில் தலைவராக விளங்கினார்.  
* இவர் குடிலை  என்னும் வயலில் அருள் என்னும் விதையை நட்டுக் கருணை என்னும் நீரைப் பாய்ச்சி வேதம் என்னும் மரத்தை வளர்த்தார். அதிலிருந்த தளிர், இலை, அரும்பு, பிஞ்சு, காய், முதலானவற்றைப் பலர் அவரவர் விருப்பம் போலப் பறித்துச் சென்றனர். ஆனால் சைவ சித்தாந்தம் என்னும் கனியைப் பறித்துச் சென்றவர் சிலரே. 
* மாசிலாமணி என்னும் பெயரை, சிந்தாமணி, சிகாமணி, சூளாமணி என்னும் நூலின் பெயர்கள் நினைவு கொண்டு பாராட்டுகிறார்.  
* சரியை, கிரியை, யோகம், போகம் என எண்ணாமலும், 'நாளைக்கு' என்று சொல்லாமலும் இன்றே அருள் செய்யவேண்டும் என ஆசிரியரை வேண்டுகிறார். 

## அடிக்குறிப்பு

பகுப்பு:17 ஆம் நூற்றாண்டுத் தமிழ் நூல்கள்
பகுப்பு:மும்மணிக்கோவைகள்
பூமி சாஸ்திரம் (நூல்)

**பூமி சாஸ்திரம்** என்பது 1832 ஆம் ஆண்டு இரேனியசு பாதிரியரால் வெளியிடப்பட்ட ஒரு தமிழ் நூல் ஆகும். தமிழில் புவியியல் துறையில் வெளிவந்த முதல் நூல்களில் இதுவும் ஒன்று. இந்த நூலில் சமக்கிருதக் கலைச்சொற்கள் பரவலாக எடுத்தாளப்பட்டுள்ளன.

## அமைப்பு
இந்த நூல் ஆறு பகுதிகளையும் 534 பக்கங்களையும் கொண்டது.
  
* முதலாம் பகுதி - ஆசியக் கண்டம்
* இரண்டாம் பகுதி - ஐரோப்பாக் கண்டம்
* மூன்றாம் பகுதி - ஆப்பிரிக்க கண்டம்
* நான்காம் பகுதி - அமெரிக்கக் கண்டம்
* ஐந்தாப் பகுதி - அசுத்திரேலியா, தென் கடல் தீவுகள்
* ஆறாம் பகுதி - சுட்டு, திருத்தங்கள்

## உள்ளடக்கம்
புவியின் மக்கள் வாழும் ஒவ்வொரு கண்டத்தின் புவியியல், நாடுகள், காலநிலை, மக்கள், உயிரின விபரங்கள் இந்த நூலில் குழந்தைகள் புரிந்து கொள்ளக்கூடிய தமிழில் எழுதப்பட்டுள்ளது.  பின்னாளில் பரந்த பயன்பட்டுக்கு வந்த பல கலைச்சொற்கள் எடுத்தாளப்பட்டுள்ளன.

## மேற்கோள்கள்


## வெளி இணைப்புகள்
* தமிழில் முதல் மேலை நாட்டு அறிவியல் நூல் எழுதிய இரேனியஸ்

பகுப்பு:புவியியல் தமிழ் நூல்கள்
பகுப்பு:1832 தமிழ் நூல்கள்
பகுப்பு:இந்தியத் தமிழ் நூல்கள்
ரெக்னிக்கல் ரேம்சு அசு யூசுட் இன் லோயிக் அன்ட் மெற்ராபிசிக்சு: ஆங்கிலம் - தமிழ்

**எ வெகாபுலேரி ஒப் ரெக்னிக்கல் ரேம்சு அசு யூசுட் இன் லோயிக் அன்ட் மெற்ராபிசிக்சு: ஆங்கிலம் - தமிழ்** (ஆங்கிலம்: A Vocabulary of Technical Terms as Used in Logic and Metaphysics: English - Tamil) என்பது 1860 ஆம் ஆண்டு ஈழத்தில் யாழ்ப்பாணத்தில் வெளிடப்பட்ட ஒர் ஆங்கிலம்-தமிழ் கலைச்சொற் அகராதி ஆகும்.  இந்த நூலை யாழ்ப்பாண புத்தக சங்கம் வெளியிட்டது.  ஏரணம், தர்க்கம், மீவியற்பியல் ஆகிய துறைகளுக்கான தமிழில் வெளிவந்த முதல் அகராதிகளில் இதுவும் ஒன்றாகும்.

## மேற்கோள்கள்


பகுப்பு:துறை வாரியாக தமிழ் அகராதிகள்
பகுப்பு:ஆங்கிலம் தமிழ் அகராதிகள்
பகுப்பு:1860 தமிழ் நூல்கள்
பகுப்பு:ஈழத்து நூல்கள்
த பில்டேர்சு வெகாப்புலேரி இன் இன்கிலிசு அன்ட் தமிழ்

**த பில்டேர்சு வெகாப்புலேரி  இன் இன்கிலிசு அன்ட் தமிழ்** (ஆங்கிலம்: The Builder's Vocabulary in English and Tamil) என்பது 1800 களில் வெளிவந்த ஒரு ஆங்கிலம்-தமிழ் அகராதி ஆகும்.  இதன் ஆசிரியர் வீரசாமி முதலியார். இந்த அகராதி கட்டிடங்கள், பாலங்கள், கட்டுமானம், கட்டிடப் பொருட்கள் போன்றவற்றின் ஆங்கில தமிழ்ப் பெயர்களைத் தருகிறது.

## மேற்கோள்கள்


பகுப்பு:ஆங்கிலம் தமிழ் அகராதிகள்
பகுப்பு:துறை வாரியாக தமிழ் அகராதிகள்
பகுப்பு:19 ஆம் நூற்றாண்டுத் தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:தமிழர் கட்டிடக்கலை
அடை வில்லை

**அடை வில்லை** அல்லது **இடைத் தகடு** (Washer) எனப்படுவது வட்ட வடிவிலான, மென் தட்டு ஆகும். இத்தட்டின் நடுப்பகுதியில் வட்ட வடிவ துளை இருக்கும். மரையாணி, மரைவில்லை போன்ற மரை இணைப்பான்களின் பளு-பகிர்மானத்திற்காக இந்த அடை வில்லைகள் பயன்படுத்தப்படுகின்றன.

## அடை வில்லைகளின் மற்ற பயன்பாடுகள்
* இடைவெளி நிரப்பியாக 
* சுருள்வில்லாக 
* தேய்மானத் தட்டாக 
* முன்கூட்டிய பளுவேற்ற சுட்டமைப்புக் கருவியாக 
* பூட்டுங் கருவியாக
* அதிர்வைக் குறைக்க

## அடைவில்லை உற்பத்தி பொருட்கள்
அடைவில்லையானது பின்வரும் பொருட்களால் மட்டுமல்ல, பல்வேறு பொருட்களால் உற்பத்தி செய்யமுடியும்.

* இரும்பு – கார்பன் எஃகு, வசந்த எஃகு, 304 எஃகு, மற்றும் 316/316A எஃகு
* உலோகம் – செம்பு, பித்தளை, அலுமினியம், டைட்டானியம், இரும்பு, வெண்கலம், மற்றும் துத்தநாகம்
* அலாய் – சிலிக்கான் வெண்கல, இன்கொனல், மோனல், மற்றும் ஹேஸ்டலாய்
* பிளாஸ்டிக் – வெப்ப நெகிழிகள் மற்றும் தெர்மோசெட்டிங் பாலிமர் போன்ற பாலிஎத்திலீன், பிடிஎப்இ, டெப்லான்
* நைலான் – நைலான் 6, நைலான் 66, அலுமினியம், மற்றும் டெக்காமைட்  
* சிறப்பானவை – இழை, சுட்டாங்கல், ரப்பர், பெல்ட், தோல், பைமெட்டல், மற்றும் மைக்கா

## மேலும் படிக்க
* Parmley, Robert. (2000). "Section 11: Washers." *Illustrated Sourcebook of Mechanical Components.* New York: McGraw Hill.  Drawings, designs and discussion of various uses of washers.

## வெளியிணைப்புகள்
*Typical USA Flat Washer Dimensions USS, SAE, Fender, and NAS washer ID & OD (mm)
*American National Standard (ANSI) Type B Plain Washers 
*SAE Flat Washers  Type A Plain Washers
*USS & SAE Combined Flat Washer Dimensions
*Flat Washer Thickness Table Steel Gage Thicknesses, non-metric
*Split Lockwashers:  Truth vs. Myth Hill Country Engineering
## சான்றுகள்

பகுப்பு:இயந்திர பாகங்கள்
பகுப்பு:வன்பொருள் (பொறிமுறை)
செரோடோனின்

**செரோடோனின்** (Serotonin) அல்லது **5-ஐடிராக்சி டிரிப்டமைன்** [5-hydroxytryptamine (5-HT)] ஒரு ஒற்றை அமைன் நரம்பு சமிக்ஞை கடத்தியாகும். டிரிப்டோபானிலிருந்து உயிரிவேதியியல் முறைபடி உருவாகும் செரோடோனின் விலங்குகள் மற்றும் மனிதர்களில் முதன்மையாக இரையக குடல்பாதை, இரத்த உறை அணுக்கள், மையநரம்புத் தொகுதி ஆகியவற்றில் காணப்படுகிறது. மகிழ்ச்சியாகவும், நலமாகவும் இருப்பதாக நினைக்கும் உணர்வுகளுக்கு செரோடோனின் பங்களிப்பதாக பொதுவாக நம்பப்படுகிறது.

## மேற்கோள்கள்

பகுப்பு:உயிர்வேதியியல்
திருக்குறட் கட்டுரைகள் (நூல்)

**திருக்குறட் கட்டுரைகள்** என்னும் திருக்குறள் ஆய்வுநூலை பேராசிரியர் வித்வான் ந. சுப்ரமண்யன் எழுதி, என்னெஸ் பப்ளிகேஷன்ஸ் மூலம் 2004இல் வெளியிட்டுள்ளார்.

## ஆய்வுப் பார்வையில் எழுந்த நூல்
திருக்குறளை ஆய்ந்து அதில் காணும் குற்றம் குறைகளைச் சுட்டிக்காட்டும் விதத்தில் "ஐய அடிப்படையில்" தம் நூலை எழுதியதாக ஆசிரியர் முகவுரையில் கூறுகிறார்:

## நூலின் உள்ளடக்கம்
ஆசிரியர் இந்த நூலுக்கு எழுதியுள்ள விரிவான *முகவுரை*யைத் தொடர்ந்து நூலின் பெரும்பகுதியும் *திருக்குறட் கட்டுரைகள்* என்னும் தலைப்பின் கீழ் 15 கட்டுரைகளை உள்ளடக்கி அமைந்துள்ளது.

மூன்றாம் பகுதி *திருக்குறட் பகுத்தாய்வு* என்னும் தலைப்புடன் உள்ளது. அதில், மரபுவழி வருகின்ற திருக்குறள் அமைப்புமுறையில் குற்றம் உள்ளது என்று ஆசிரியர் சுட்டிக்காட்டுகிறார். குற்றம் களைந்து திருக்குறளை எவ்வாறு அமைத்துப் பார்க்கலாம் என்று ஆசிரியர் விளக்குகிறார்.

நான்காம் பகுதியில் *சில திருக்குறட்பாக்களுக்கு ஆய்வு விரிவுரை* என்னும் தலைப்பின் கீழ் ஏறத்தாழ 100 குறட்பாக்களுக்கு ஆசிரியர் விருத்தியுரை எழுதியுள்ளார்.

## இன்னா செய்தாரை ஒறுத்தல் பற்றிய விளக்கம்

நூலாசிரியர்

*இன்னா செய்தாரை ஒறுத்தல் அவர்நாண* 
*நன்னயம் செய்து விடல்* (குறள் 314)

என்னும் குறளுக்குத் தரும் விளக்கத்தில், திருக்குறளில் இயேசு கிறித்துவின் போதனைத் தாக்கம் உளது என்று கூறுகிறார்:

## குறிப்பு


பகுப்பு:திருக்குறள்
பகுப்பு:2004 தமிழ் நூல்கள்
பகுப்பு:என்னெஸ் பப்ளிகேஷன்ஸ் நூல்கள்
கோமல் அன்பரசன்

**கோமல் அன்பரசன்** என்பவர் தமிழ்நாட்டில் மயிலாடுதுறை மாவட்டம் குத்தாலம் வட்டத்திலுள்ள கோமல் கிராமத்தில் பிறந்தவர். 11வது வயதில், துணுக்கு எழுத்தாளராக எழுத்துத்துறைக்கும், பத்திரிகைத்துறைக்கும் அறிமுகமானவர். பள்ளியில் படிக்கும் போது, 14வது வயதில், “கவின்” என்ற கையெழுத்து பத்திரிகையை நடத்தினார். கல்லூரியில் படித்தபோது 19வது வயதில், தனது முதல் புத்தகமான “சூரியப்பார்வைகள்” என்ற கட்டுரைத் தொகுப்பை எழுதினார்.

படிக்கும்போதே ஊடகத்துறையில் கால்பதித்த கோமல், அப்போதிலிருந்து பல்வேறு சிற்றிதழ்களிலும் , இலக்கிய இதழ்களிலும், வெகுமக்கள் இதழ்களிலும் தொடர்ச்சியாக எழுதி வருபவர். ஊடகப்பணி மட்டுமின்றி, கட்டுரைகள், கவிதைகள், நேர்காணல்கள் என பல தளங்களிலும் இயங்குபவர். 'காவிரி' என்ற அமைப்பை உருவாக்கி காவிரி டெல்டா மாவட்டங்களில் நற்பணிகளைச் செய்து வருபவர். மயிலாடுதுறையை தனி மாவட்டமாக அறிவிக்க வேண்டும் என்ற அப்பகுதி மக்களின் நீண்டகால கோரிக்கையை வலியுறுத்தி 'மாயூர யுத்தம்' என்ற இயக்கத்தைத் தொடங்கியவர்.

## இயற்றிய நூல்கள்

* 60 நாட்களில் அரசியல்
*காவிரி அரசியல் - தமிழகம் வஞ்சிக்கப்பட்ட வரலாறு
* தமிழ்நாட்டு நீதிமான்கள்
* செய்திகள்…நிஜமும், நிழலும்
* மாண்புறும் மக்கள்
* தென்கச்சி - கதை ராஜாவின் கதை
* மாயூர யுத்தம்
* வேலை வேண்டுமா?
* சூரியப்பார்வைகள்
* அன்புள்ள அப்பா, அம்மாவுக்கு...
* அறிவோம் மயிலாடுதுறை
* கலாநிதி மாறன்
* கொலை கொலையாம் காரணமாம்
* 20 ஆம் நூற்றாண்டில் சாதித்த தமிழர்கள்
* ரகசியமான ரகசியங்கள்
* தமிழ்நாட்டு கொலை வழக்குகள் - பாகம் 1
*தமிழ்நாட்டு கொலை வழக்குகள் - பாகம் 2
* ஏன் கேட்கிறோம் மயிலாடுதுறை மாவட்டம்?

## ஊடகவியல்
மக்கள் தொலைக்காட்சியில் 2007ஆம் ஆண்டுமுதல் தலைமை செய்தி ஆசிரியராகப் பணியாற்றிய இவர், 2012இல் தலைமை செயல் அதிகாரியாகப் பணி உயர்வு பெற்றார். முன்பு அத்தொலைக்காட்சியின் செய்தி ஆசிரியராக பணிபுரிந்தவர். அதற்கு முன்பு தமிழின் முன்னணி ஊடக நிறுவனமான சன் தொலைக்காட்சியின் செய்திப்பிரிவில் 5 ஆண்டுகள் முக்கிய பொறுப்பிலிருந்தவர். பிறகு 2017இல் நியூஸ்7 தமிழ் தொலைக்காட்சியின் மேனேஜிங் எடிட்டராகப் பணியாற்றினார்.

## மேற்கோள்கள்

## வெளியிணைப்புகள்

* தினமணியில் கோமல் அன்பரசன் எழுதிய கெளரவம் மிக்க கருப்பு அங்கி!
* தென்கச்சி - கதை ராஜாவின் கதை
* தமிழ்நாட்டு நீதிமான்கள்
* மாயுரயுத்தம்

பகுப்பு:தமிழக ஊடகவியலாளர்கள்
பகுப்பு:வாழும் மக்கள்
பகுப்பு:மயிலாடுதுறை மாவட்ட மக்கள்
பகுப்பு:தமிழக எழுத்தாளர்கள்
நூரோந்துசாமிமலை

**நூரோந்துசாமிமலை** என்பது தமிழ்நாட்டிலுள்ள கிருஷ்ணகிரி மாவட்டத்தின் தேன்கனிக்கோட்டை வட்டம், கோட்டையூர் ஊராட்சியைச் சேர்ந்த கிராமமாகும்.
 
## வரலாறு
சுமார் 230 வருடத்திற்கு முன்பு நூரோந்துசாமி என்ற ஒரு சன்னியாசி ஒரு மடத்தினை கட்டி இங்கு வாழும் மலைவாழ் மக்களுக்கு உணவு, உடை, கல்வி ஆகியவற்றினை அளித்தார். மேலும் நூரோந்து சுவாமி மடம் என்ற மடத்தையும் நிறுவினார். காலப்போக்கில் அப்பகுதியில் ஜங்கமர் என்ற சிவனை வழிபடும் கன்னட மக்கள் குடிபெயர்ந்தனர். தற்பொழுது அந்தப் பகுதியைச் சுற்றிலும் உள்ள சிவபுரா, தொட்டி பகுதியில் சுமார் 200 குடும்பங்கள் வாழ்ந்து வருகின்றனர். அங்குள்ள மலையின் மீதிருந்து காணும் போது காவிரி ஆறு பாய்ந்தோடுவதனைக் காணலாம்.

## சிறப்பு
இக்கிராமம் சுமார் 3600 மீட்டர் உயரம் கொண்ட மலையின் மீது அமைந்து உள்ளது. மேலும் இது பல்வேறு வரலாற்று சிறப்பு மிக்க தலங்களை கொண்டுள்ளது. இங்கு சுமார் 800 வருடங்கள் பழைமைவாய்ந்த சிவன் கோவில் ஒன்று காணப்படுகிறது. இங்கு ஏற்றப்படும் தீபம் இளநீரால் ஏற்றப்படுவது சிறப்பாகும்.

## உணவு முறை
இங்கு ராகி, தேன், காட்டுக் கிழங்கு, மலைக் கீரை வகை உணவுகளை உணவாக உட்கொள்கின்றனர்.

## சிறப்பு பண்டிகைகள்
மாகா சிவராத்திரி மிகவும் சிறப்பாக கொண்டாடப்படும் பண்டிகையாகும். மேலும் இங்கு தைப்பொங்கல், தசரா போன்ற பண்டிகைகளும் கொண்டாடப்படுகின்றன.

## படத்தொகுப்பு

File:நூரோந்து சாமிமலை சிவன் கோயில் தொலைவிலிருந்து பார்க்கும்போது.jpg|”நூரொந்துசாமிமலை சிவன் கோயில் தொலைவிலிருந்து பார்க்கும்போது”
File:நூரோந்து சாமிமலை சிவன் கோயில் வெளித்தோற்றம்.jpg|”நூரொந்துசாமிமலை சிவன் கோயில் வெளித்தோற்றம்” 
File:நூரோந்து சாமிமலை சிவன் கோயில் உள்தோற்றம்.jpg|”நூரொந்துசாமிமலை சிவன் கோயில் உள்தோற்றம்” 
File:நூரொந்து சாமி மடம்.jpg|”நூரோந்து சுவாமி மடம்”


## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அருள்நத்தம்

**அருள்நத்தம்** தமிழ்நாட்டிலுள்ள கிருட்டிணகிரி மாவட்டத்தின் தேன்கனிக்கோட்டை வட்டம், மடக்கல் ஊராட்சியைச் சேர்ந்த கிராமமாகும்.

## வரலாறு
1800ஆம் ஆண்டு தொடக்கத்தில் அருள்நத்தம் கிராமத்தினைச் சேர்ந்த மக்கள் பிக்கினப்பள்ளி கிராமத்தில் தான் வாழ்ந்து வந்தனர். ம் பகுதிக்கு இடம்பெயர்ந்தனர். இது எருமுத்தனப்பள்ளி கிராமத்திலிருந்து 8கிலோமீட்டர் தொலைவிலும், 2600 மீட்டர் உயர மலையின் மீதும் அமைந்துள்ளது.

## சிறப்பு
சுற்றிலும் மலையையும், பள்ளத்தாக்கினையும் கொண்டது. மேலும் இதனைச் சுற்றிலும் உள்ள கரடிக்கல், ஒசதொட்டி, கொல்லப்பள்ளி ஆகிய கிராமங்களும் மலைகளின் மீது அமைந்துள்ளன. கோவே எனும் ஒரு பள்ளத்தாக்கில் சுமார் 51 ஆண்டுகளாக ஒரு குடும்பத்தினர் வாழ்ந்து வருகின்றனர். 

## உணவு முறை
ராகி, தினை, சோளம் போன்றவை இவ்வூர் மக்களின் முக்கிய உணவாகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஹியூ கிளேகோர்ன் (குடியேற்ற ஆட்சியாளர்)

சர் **ஹியூ கிளேகோர்ன்** (*Hugh Cleghorn*, 1752-1837) என்பவர் பிரித்தானிய இலங்கையின் முதலாவது குடியேற்றச் செயலாளர் (colonial secretary) ஆவார்.

ஸ்கொட்லாந்தைச் சேர்ந்த கிளேகோர்ன் தனது 22வது அகவையில் சென் அண்ட்ரூசு பல்கலைக்கழகத்தில் வரலாற்றியலில் பேராசிரியராகப் பணியில் சேர்ந்தார். இவரே ஒல்லாந்தரின் கட்டுப்பாட்டில் இருந்த இலங்கையை பிரித்தானியர் கைப்பற்றுவதற்கு மூல காரணமாக இருந்தவர். 1795 ஆம் ஆண்டில் கிளேகோர்ன் இலங்கையில் ஒல்லாந்தருக்கு ஆதரவாக இருந்து பணியாற்றிய டி மோறன் படையணியின் தளபதியாக இருந்த சார்ல்சு-டானியல் டி மோறன் உடன் இருந்த தமது நட்பைப் பயன்படுத்தி அப்படையணியை பிரித்தானியருக்கு ஆதரவாகச் செயல்பட வைத்தவர். இவரின் மகன் ஹியூ பிரான்சிசு கிளேகோர்ன் இந்தியாவில் வனத் திணைக்களம், மற்றும் வனப் பாதுகாப்பை உருவாக்கியவர்களில் முதன்மையானவர் ஆவார்.

## மேற்கோள்கள்:

## வெளி இணைப்புகள்
*ஹியூ கிளேகோர்னின் குறிப்புகள் 

பகுப்பு:1752 பிறப்புகள்
பகுப்பு:1837 இறப்புகள்
பகுப்பு:இசுக்காட்லாந்து மக்கள்
பகுப்பு:பிரித்தானிய வரலாற்றாளர்கள்
பகுப்பு:பிரித்தானிய இலங்கை
ராபர்ட் வதேரா

**ராபர்ட் வதேரா**  (Robert Vadra) (பி- மே 18 - 1969 ) அல்லது ராபர்ட் வதேரா எனப்படும் இவர்  பிரியங்கா காந்தியின்  கணவரும்,  சோனியா காந்தியின்  மருமகனும்  டெல்லியைச் சேர்ந்த தொழிலதிபரும்  ஆவார்.

## குடும்பம்
உத்தரப் பிரதேசம் மாநிலம் மொரதாபாத் ஐ பிறப்பிடமாக கொண்ட இவர் பிரியங்கா காந்தியை 1999இல் திருமணம்  செய்து கொண்டார்.  இவருக்கு ரைஹன் மற்றும் மிராயா என்ற இரண்டு குழந்தைகள் உள்ளன.

## குற்றச்சாட்டுகள்
அரியானா மாநிலத்தில் போலி ஆவணங்களைக் கொடுத்து ராபர்ட் வதேரா நிலத்தை அபகரித்ததாகக் குற்றஞ்சாட்டப்பட்டு, இந்த விவகாரம் குறித்து  ஏற்பட்ட அமளியால் இந்திய நாடாளுமன்றத்தின் இரு அவைகளும் ஒத்திவைக்கப்பட்டது.
.
.

## மேற்கோள்கள்

பகுப்பு:நேரு-காந்தி குடும்பம்
பகுப்பு:1969 பிறப்புகள்
பகுப்பு:வாழும் மக்கள்
மில் வி-12

**மில் வி-12** (*Mil V-12*) என்பது இதுவரை உருவாக்கப்பட்ட உலங்கு வானூர்திகளில் பெரியதாகும்.

## விபரம் (வி-12)

## குறிப்புகள்

## வெளி இணைப்புகள்

* Mil V-12 data and photos  at aviation.ru
* about Mil V-12 CCCP-21142 at Avia-dejavu.net
* Mil Mi-12 'Homer' on Airliners.net
* Mil-12 video in English

பகுப்பு:சோதனை உலங்கு வானூர்தி
கரிவலம்வந்தநல்லூர்

**கரிவலம்வந்தநல்லூர்** (Kari Valam Vantha Nallur) இது இந்தியாவின் தமிழ்நாடு மாநிலம், திருநெல்வேலி மாவட்டம், சங்கரன்கோயில் வட்டம்,  சங்கரன்கோவில் ஊராட்சி ஒன்றியம், கரிவலம்வந்தநல்லூர் ஊராட்சியில் அமைந்துள்ள ஒரு சிற்றூர் ஆகும்.

இதற்கு கருவை என்ற மற்றுமோர் பெயரும் உண்டு. **கரி வலம் வந்த நல்லூர் என்பதன் மரூஉவே கருவை என்பது.**

## இவ்வூரின் சிறப்புகள்
### கோவில்
#

இந்த ஊரில் பால்வண்ணநாதர் உடனுறை ஒப்பனை அம்மன் கோவில் உள்ளது. 

#### தலவரலாறு
(கரி=யானை) இந்த இடத்தில் யானை சிவனை வலம் வந்து தரிசித்ததாக வரலாறு கூறுகிறது.

இவ்வூரிலே வாழ்ந்த சிறந்த தமிழ் புலவரும் அரசரும் அடியாருமாகிய வரதுங்கராம பாண்டியர் இயற்றிய கருவைப் பதிற்றுப்பத்தந்தாதி, கருவைக் கலித்துறை யந்தாதி,  வெண்பா அந்தாதி என்ற மூன்று பிரபந்தங்களும் இத்தலத்தைப் பற்றியனவே யாகும்.

# ஆதிமூல அய்யனார் உத்தண்டகாளை சுவாமி திருக்கோவில்.ஊரின் முக்கிய காவல் தெய்வமாக உத்தண்ட காளை சுவாமி இருப்பதாக ஊர்மக்களால் நம்பப்படுகிறது.மேலும் இக்கோவில் சைவ செட்டியார்கள்,சைவ பிள்ளைமார் ஜாதி பிரிவினரின் குலதெய்வ கோவிலாகும்.

## தென்பாண்டி நாட்டின் பஞ்ச பூத தலம்
தென்பாண்டி நாட்டின் பஞ்ச பூத தலங்களுள் இது அக்கினித்தலம் ஆகும்.
## காந்தியின் அஸ்தி கரைக்கப்பட்ட இடம்
மஹாத்மா காந்தியின் அஸ்தி கரைக்கப்பட்ட இடங்களில் ஒன்று. இங்குள்ள நிட்சேப நதியில்தான் மஹாத்மா காந்தியின் அஸ்தி கரைக்கப்பட்டது.  காந்தியின் நினைவாக இந்த நதிக்கரை அருகே சிறு சதுக்கம் கட்டப்பட்டது.  

## மேற்கோள்கள்

           
பகுப்பு:திருநெல்வேலி மாவட்டத்திலுள்ள கிராமங்கள்
டி மோறன் படையணி

**டி மோறன் படையணி** (*Regiment de Meuron*) என்பது 1781 ஆம் ஆண்டில் சுவிட்சர்லாந்தில் திரட்டப்பட்ட கூலிப்படையினரைக் கொண்ட ஒரு காலாட்படையணி ஆகும். கேணல் சார்ல்சு-டானியல் டி மோறன் என்பவர் இப்படையணியின் தலைவராக இருந்தார். இப்படையணி டச்சுக் கிழக்கிந்தியக் கம்பனிக்காக இலங்கை, கேப் டவுன். மைசூர், கனடா ஆகிய இடங்களில் பணியாற்றியது.

## இலங்கையில் பணி
ஒல்லாந்தர் தமது தேவைக்காக இக்கூலிப் படையினரை 1886 ஆம் ஆண்டு தொடக்கம் இலங்கையில் நிறுத்தி வைத்திருந்தனர். சார்ல்சு டி மோறன் இலங்கையில் உள்ள தனது படையினரை அவரது தம்பி கேணல் பியேர் பிரெடெரிக் டி மோறன் என்பவரின் பொறுப்பில் விட்டு சுவிட்சர்லாந்து திரும்பினார். அங்கு அவருக்கு பிரித்தானியக் கிழக்கிந்தியக் கம்பனியின் இரகசிய முகவரும், ஸ்கொட்லாந்துப் பேராசிரியருமான ஹியூ கிளேகோர்ன் என்பவரின் நட்பு கிடைந்தது. இலங்கையைக் கைப்பற்றுவதற்குக் குறி வைத்திருந்த பிரித்தானியர் டி மோறனுடனான தொடர்பைத் தமக்க் சாதகமாகப் பயன்படுத்தினர். இலங்கையில் இருந்த டி மோறன் படையினரை இந்தியாவில் பிரித்தானியருக்குச் சேவையிலமர்த்த கிளேகோர்ன் டி மோறனுடன் ஒப்பந்தம் செய்து கொண்டார்.  இவ்வொப்பந்தத்தின் படி, அனைத்துக் கூலிப்படையினரையும் அதே சம்பளத்தில் வைத்திருக்கவும், அப்படையினருக்கு டச்சுக் கிழக்கிந்தியக் கம்பனி கொடுக்க வேண்டியிருந்த சம்பள நிலுவைப் பணத்தை பிரித்தானியரே கொடுப்பதெனவும் தீர்மானிக்கப்பட்டது. அத்துடன் அப்படையினரின் பழைய சேவைகளையும் பிரித்தானியர் தமக்குச் செய்த சேவையெனக் கணித்துக் கொள்ளப்பட்டது. கிளேகோர்ன் செய்த இந்த ஒப்பந்தம் இலங்கையில் ஆங்கிலேயருக்குச் சாதகமாய் அமைந்தது. டி மோறன் படையணி முழுவதும் 1795 அக்டோபரினுள் இந்தியாவுக்கு இடமாற்றம் செய்யப்பட்டனர். இதனால் டச்சுக்களின் படைப்பலம் இலங்கையில் வெகுவாகக் குறைந்தது. 1796 பெப்ரவரி 15 இல் கொழும்பில் டச்சுப் படையினர் ஆங்கிலேயரிடம் சரணடைந்தனர். 1798 ஆம் ஆண்டில் கிளேகோர்ன் இலங்கைக்கான பிரித்தானியாவின் முதலாவது ஆளுனர் பிரடெரிக் நோர்த்தின் முதலாவது குடியேற்றச் செயலாளராக (*colonial secreatary*) பதவியிலமர்த்தப்பட்டார்.

## ஏனைய நாடுகளில் பணி
1798 ஆம் ஆண்டில் ஒப்பந்தம் முழுமையாக நிறைவேற்றப்பட்டு, டி மோறன் படையணி முழுமையாக பிரித்தானியரின் சேவையில் இணந்தது. இப்படையினர் 1799 ஆம் ஆண்டில் மைசூர் போரிலும், 1806 முதல் 1812 வரை நெப்போலியப் போர்களிலும், இறுதியில் 1812 இல் கனடாவிலும் பிரித்தானியருடன் இணைந்து போரில் ஈடுபட்டனர். மானிட்டோபா, வினிப்பெக்கில் உள்ள Rue des Meurons என்ற இடம் இப்படையணியினரின் நினைவாகப் பெயரிடப்பட்டது.

## மேற்கோள்கள்

## வெளி இணைப்புகள்
*His Majesty's Regiment de Meuron
*ஹியூ கிளேகோர்னின் குறிப்புகள் 

பகுப்பு:டச்சுக் கிழக்கிந்தியக் கம்பனி
பகுப்பு:பிரித்தானிய இலங்கை
பகுப்பு:இடச்சு இலங்கை
பகுப்பு:கூலிப்படைகள்
ஒப்பு காமா கதிர் மாறிலி

**ஒப்பு காமா கதிர் மாறிலி** (*Specific gamma ray constant*) என்பது ஒரு மில்லி கியூரி செயல் திறனுடைய கதிர் ஐசோடோப்பிலிருந்து ஒரு சென்டிமீட்டர் தொலைவில் ஒரு மணி நேரத்தில் பெறப்படும் கதிர் வீச்சளவாகும் (Exposure). இது τ இனால் குறிக்கப்படும். ஒப்பு காம்மா கதிர் மாறிலி கதிர் மருத்துவத்தில் பயன்படும் கதிர் ஐசோடோப்புகளின் ஒரு முக்கிய பண்பாகும்.

:τ = R/mCi/cm/hr .கதிர்வீச்சி அளவு இராண்ஜனில் (R) கொடுக்கப்படுகிறது.

மருத்துவத்தில் பயன்படும் சில ஐசோடோப்புகளின் τ மதிப்பு
* சீசியம் 137 ----          3.3
* கோபால்ட் 60 ----       13.2
* இரிடியம் 192----        4.8
* இலாந்தனம் 140----     11.3
* பேரியம் 133 ----        2.4
* ரேடியம் 226 ----        8.25 என்று உள்ளன.

பகுப்பு:கதிர் மருத்துவம்
தமிழ் மண்ணின் சாமிகள் (நூல்)

**தமிழ் மண்ணின் சாமிகள்** எனும் நூல் மணா என்பவரால் எழுதப்பட்டதாகும். இந்நூலை உயிர்மைப் பதிப்பகம் வெளியிட்டுள்ளது. சிறுதெய்வ வழிபாடுகள் குறித்து இந்நூல் பதிவு செய்துள்ளது.

## பொருளடக்கம்
# மண்ணிலிருந்து துவங்கி திரும்பவும் மண்ணுக்கு
# முனியாண்டி
# பாண்டி முனீஸ்வரர்
# பகவதியம்மன்
# மதுரை வீரன்
# இசக்கியம்மன்
# வெட்டுடையார் காளி
# கண்ணாத்தாள்
# வேட்டைக்கார டாமி
# அய்யான்ர்
# யோக பைரவர்
# ஔவையார்
# போத்தியம்மான்
# சுடலைமாடன்
# கண்ணகி
# வெயிலாச்சி அம்மன்
# நல்லதங்காள்
# தூக்குத்துரை
# சிறீ முனியாண்டி விலாஸ்
# சைவ முனியப்பன்
# வெள்ளைக்கார சாமி

பகுப்பு:உயிர்மைப் பதிப்பக நூல்கள்
பகுப்பு:நாட்டுப்புறவியல் தமிழ் நூல்கள்
பூக்கதைகள் (நூல்)

**பூக்கதைகள்** எனும் நூல் ஜெ தேவிகா என்பவர் எழுதியுள்ளார். இந்நூல் பாரதி புத்தகாலயம் வெளியிட்டுள்ளது. 

## பொருளடக்கம்
# எனக்கொரு கதை சொல்
# ஆகாயத்துப் பெண்ணும்
# பூலோகத்துப் பையனும்
# மழை மேகமும் குறிஞ்சிப் பையனும்
# முத்தும் பவழமும்

பகுப்பு:தமிழ் சிறுவர் கதைகள்
பகுப்பு:தமிழ் சிறுகதை நூல்கள்
பகுப்பு:பாரதி புத்தகாலய நூல்கள்
திருவாரூர் நான்மணிமாலை

**திருவாரூர் நான்மணிமாலை**    என்னும் நூல் 17 ஆம் நூற்றாண்டில் வாழ்ந்த குமரகுருபரர் என்பவரால் இயற்றப்பட்ட நூல்களில் ஒன்று. திருவாரூர்ச் தியாகேசனைப் போற்றிப் பாடும் பாடல்களைக் கொண்ட நூல் இது. நான்மணிமாலை என்னும் சிற்றிலக்கிய வகையில் காப்புச்செய்யுள் ஒன்று, வெண்பா, கட்டளைக் கலித்துறை, விருத்தம், ஆசிரியப்பா என்னும் யாப்பமைதி கொண்ட பாடல்கள்  மாறிமாறி அடுத்து வரும் 40 பாடல்கள் ஆகியவற்றைக் கொண்ட நூல் இது. 

குமரகுருபரர் மதுரையிலிருந்து தருமபுரம் மீண்டார். வழியில் திருவாரூருக்கு வந்தார். அது தரும்புர ஆதீனத்தைத் தோற்றுவித்த குருஞான சம்பந்தருக்குக் குருவாக விளங்கிய  கமலை ஞானப்பிரகாசர் வாழ்ந்த திருத்தலம். ஆதலால் இத் தலத்தை வழிபடும் நோக்கோடு இங்கு வந்தார். அப்போது இந்த நூலை இயற்றினார்.

### நூல் தரும் செய்திகளில் சில
* முசுகுந்த சக்கரவர்த்தி திருவாரூர் தியாகராசரை இந்திரனிடத்திலிருந்து பெற்றுவந்து திருவாரூரில் குடிகொள்ளச் செய்தார்.
* திருமால் மூச்சு விடுவதால் வீதி விடங்கர்  அசைந்தாடுகிறார்.
* திருமால் சிவனின் திருவடி கண்டது.
* திருக்கடவூரில் எமனைச் சிவன் உதைத்தது.
* சிவன் அன்பர்களுக்கு எவ்வாறு எளியன் ஆயினான் என்பது பற்றிக் கூறும் செய்திகள் - சாக்கிய நாயனாரிடம் கல்லடி பட்டார். கண்ணப்பரின் உமிழ்நீரை உவந்தது. அவரது செருப்புக் காலால் உதை பட்டது. சுந்தரருக்காக இருகாலாலும் நடந்து சென்று பரவையாரின் ஊடலைத் தீர்த்தது - முதலானவை.

## அடிக்குறிப்புகள்

பகுப்பு:17-ஆம் நூற்றாண்டுத் தமிழ் நூல்கள்
ம. கனகரத்தினம்

**மயில்வாகனம் கனகரத்தினம்** (*Mylvaganam Canagaratnam*, 15 ஏப்ரல் 1924 &ndash; 20 ஏப்ரல் 1980) என்பவர் இலங்கைத் தமிழ் அரசியல்வாதியும் முன்னாள் நாடாளுமன்ற உறுப்பினரும் ஆவார்.

## வாழ்க்கைச் சுருக்கம்
கனகரத்தினம் 1924 ஏப்ரல் 15 இல் பிறந்தவர். இவர் 1977 நாடாளுமன்றத் தேர்தலில், தமிழர் விடுதலைக் கூட்டணியின் வேட்பாளராக இரட்டை-அங்கத்தவர் தொகுதியான பொத்துவிலில் போட்டியிட்டு இரண்டாவதாகத் தெரிவாகி நாடாளுமன்றம் சென்றார். தேர்தலில் வெற்றி பெற்ற சில மாதங்களில் (1977 திசம்பரில்) இவர் அன்றைய ஆளும் கட்சியாக இருந்த ஐக்கிய தேசியக் கட்சியில் சேர்ந்தார். இதன் மூலம் அவர் மட்டக்களப்புக்கான மாவட்ட அமைச்சராக நியமிக்கப்பட்டார்.

## தாக்குதல்
கனகரத்தினம் கொழும்பு, கொள்ளுப்பிட்டியில் அமைந்துள்ள அவரது வீட்டிற்கு முன்னால் 1978 சனவரி 27 இல் இனந்தெரியாதோரால் சுடப்பட்டார். இவர் மீதான தாக்குதலை தமிழீழ விடுதலைப் புலிகள் நடத்தியதாகக் குற்றம் சாட்டப்பட்டது. படுகாயமடைந்த நிலையில் 1980 ஏப்ரல் 20 இல் இவர் காலமானார்.

## மேற்கோள்கள்

பகுப்பு:1924 பிறப்புகள்
பகுப்பு:1980 இறப்புகள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
போர்ட்ஸ்மவுத்

**போர்ட்ஸ்மவுத்** (*Portsmouth*) இங்கிலாந்தின் தெற்கு கடற்கரையில் ஹம்ஷயர் மாவட்டத்திலுள்ள இரண்டாவது பெரிய நகரமாகும். போர்ட்ஸ்மவுத் ஐக்கிய இராச்சியத்திலுள்ள ஒரே ஓரு தீவு நகரமும் ஆகும்.

இது இலண்டனில் இருந்து 64 மைல் (103 கி.மீ.) தூரத்திலும், தென்கிழக்கே சவுத்தாம்ப்டன் இலிருந்து 19 மைல் (31 கி.மீ.) தூரத்திலும் அமைந்துள்ளது.

## மேற்கோள்கள்

பகுப்பு:இங்கிலாந்தின் நகரங்கள்
சு. ம. மாணிக்கராஜா

**சுப்பிரமணியன் மயில்வாகனம் மாணிக்கராஜா** (*Supramanian Mylvaganam Manickarajah*, மே 15, 1908 - ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.

## வாழ்க்கைச் சுருக்கம்
மாணிக்கராஜா 1908 மே 15 இல் முன்னாள் அரசாங்க சபை உறுப்பினர் எம். எம். சுப்பிரமணியத்திற்குப் பிறந்தவர். திருகோணமலை நாடாளுமன்ற உறுப்பினர் என். ஆர். இராசவரோதயத்தின் இறப்பை அடுத்து 1963 நவம்பரில் இடம்பெற்ற இடைத்தேர்தலில் இவர் இலங்கைத் தமிழரசுக் கட்சியின் வேட்பாளராகப் போட்டியிட்டு அல்விஸ் என்பவரை 6,000 வாக்குகள் வித்தியாசத்தில் வென்று நாடாளுமன்றம் சென்றார். இவர் 1965 தேர்தலில் மீண்டும் தெரிவானார்.

## மேற்கோள்கள்

பகுப்பு:1908 பிறப்புகள்
பகுப்பு:திருகோணமலை மாவட்ட நபர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
மரபணுத்தொகையியல்

**மரபணுத்தொகையியல்** (Genomics) என்பது மீளிணைதிற டி.என்.ஏ (recombinant DNA), டி.என்.ஏ வரிசைமுறைப்படுத்தல் (DNA sequencing) பற்றிய வழிமுறைகள் மற்றும் அதற்காக பயன்படுத்தபடும் கணினி வழி கருவிகள் குறித்த அறிவியல் துறையாகும். குறிப்பாக, இத்துறை டி.என்.ஏ தொகுப்பை கொண்டு மரபியலை ஆராயவும் உதவுகிறது. மேலும், இத்துறையின் மூலம்  மரபணு இருக்கைகள்  (loci) அல்லது எதிருருக்கள் (alleles) இடையே உள்ள தொடர்புகள் பற்றி அறியவும் உதவுகிறது. இத்துறையில் மரபணுக்களை (gene)  தனித்து பார்க்காது, எப்போதும் பலவற்றை  ஒன்று சேர்த்து, ஒருங்கியமாக ஆராய்வதால், இது மரபியல் (genetics) மற்றும் மூலக்கூற்று உயிரியல் (molecular biology) பாடங்களில் இருந்து வேறுபடுகிறது. 

## வரலாறு
### தொடக்க கால வரிசைமுறைகள்
1953 இல் ஜேம்ஸ் டூயி வாட்சன் (James Dewey Watson) மற்றும் பிரான்சிஸ் கிரிக்கின்  (Francis Crick) டி.என்.ஏ கட்டமைப்பை கண்டறிந்ததை தொடர்ந்து, முதன் முதலாக,1955 இல், பிரடெரிக் சேனர்  (Frederick Sanger), இன்சுலினின் அமினோ அமில வரிசைமுறையை வெளிக்கொணர்ந்தார். இதனை தொடர்ந்து, 1964 இல் ராபர்ட் வில்லியம் ஹோல்லே (Robert William Holley), அலனைன் (alanine) புரதப்பெயர்ப்பிலுள்ள ஆர்.என்.ஏயின் (transfer RNA), ரைபோ கருவமில வரிசைமுறையை கண்டறிந்தார் . இதுவே, முதன் முதலாக கண்டறியப்பட்ட கருவமில வரிசைமுறையாகும். இதனை தொடர்ந்து, 1972 இல், முதல் மரபணுவின் வரிசைமுறையாக, Bacteriophage MS2 coat புரத மரபணுவின் வரிசைமுறையை வால்ட் பியேர்ஸ் (Walter Fiers) வரையறுத்தார்  .

## மேற்கோள்கள்

பகுப்பு:மரபணுவியல்
அலோங்

**அலோங்** (*Along*) என்பது அருணாச்சலப் பிரதேசத்தில் மேற்கு சியாங் மாவட்டத்தில் அமைந்துள்ள நகரம். இங்கு சியாங், யோம்கோ ஆறுகள் பாய்கின்றன. இதைச் சுற்றிலும் மலைகள் உள்ளன. 2011 ஆம் ஆண்டு மேற்கொள்ளப்பட்ட மக்கள் தொகைக் கணக்கெடுப்பின்பட்டி இங்கு 20,700 பேர் வசித்தனர். 

## தட்பவெப்பம்

## சுற்றுலா
*பட்டும் பாலம்: யோம்கோ ஆற்றின் மீது பட்டும் பாலம் கட்டப்பட்டது. இது போக்குவரத்தை எளிமையாக்குவதோடு, காணக்கூடிய இடமாகவும் விளங்குகிறது. இங்கிருந்து ஊர் முழுமையும் காணமுடியும். பனிக்காலத்தில் இப்பகுதி எழில் கூடி காணப்படும்.

*படகுப் போக்குவரத்து:
இங்கு பாயும் சியோம், யோம்கோ ஆகிய இரு ஆறுகளும் பிரம்மபுத்திரா ஆற்றுடன் கலக்கின்றன. இப்பகுதியைச் சுற்றி இமய மலை பரவியுள்ளது.
சுற்றுலாப் பயணிகள் ஆற்றில் படகு பயணம் மேற்கொள்வர்.
*தொங்கு பாலம்:
சியாங் ஆற்றின் மேல் தொங்கு பாலம் அமைக்கப்பட்டுள்ளது. இது மூங்கில்களால் ஆனது. உள்ளூர் பழங்குடியினர் தங்கள் போக்குவரத்திற்காக இதை அமைத்துள்ளனர். இங்கிருந்து மீன் பிடிப்பர்.

* கானே வனவிலங்கு சரணாலயம்: இது 55 கி.மீ பரப்பளவு அமைந்துள்ளது. அலோங் நகரில் இருந்து பேருந்துகளில் வந்து சேரலாம். இங்கு அரிய வகை பூனைகளும், மான்களும், யானைகளும் உள்ளன. அக்டோபர் தொடங்கி ஏப்பிரல் வரையிலான காலத்திற்குள் இங்கு வந்து செல்வது சிறப்பு.

*பழங்குடியினர் கிராமங்கள்: பக்ரா என்னும் பழங்குடியின கிராமத்தில் உள்ளூர் வாசிகளின் வீட்டமைப்பைப் பார்க்கலாம். மரத்தாலும், மூங்கிலாலும் வேயப்பட்ட இந்த வீடுகள் உள்ளூர்வாசிகளின் பண்பாட்டை முன்னிறுத்துகின்றன. பங்கிங் என்ற கிராமத்தில் உள்ளூர் வாசிகள் ஆடையுடுத்தியிருக்கும் முறை காணக்கூடியது. அதிகளவிலான ஆதிவாசிகள் இங்கு வசிக்கின்றனர். தார்க்கா என்ற கிராமத்தில் ஆண்டுதோறும் கொண்டாடப்படும் மொப்பின் திருவிழா சிறப்பானது. இங்கு அடர்ந்த காடுகள் உள்ளன. கோலா என்ற பழங்குடியினர் இங்கு வசிக்கின்றனர்.

* கம்கி நீராற்றல் மையம்:  இது நீரில் இருந்து மின்சாரம் தயாரிக்க நிறுவப்பட்டது, கம்கி ஆற்றின் அணையின் மூலம் மின்சாரம் தயாரிக்கிறது. இந்த ஆலையைப் பார்க்க சுற்றுலாப் பயணிகள் வருவதுண்டு.

*தொன்யி போலோ கோயில்:
உள்ளூர் ஆதிவாசிகளின் வழிபாட்டுத் தலங்களுள் இதுவும் ஒன்று. சூரிய, சந்திர வழிபாட்டிற்கென அமைக்கப்பட்டது. தொன்யி போலோ என்பது அருணாச்சலப் பிரதேசத்தில் பின்பற்றும் சமயம். இது அமைதியான அணுகுமுறையையும், இயற்கை வழிபாட்டையும், பரிவையும் வலியுறுத்துகிறது. தியான அறையும், சூரிய சந்திர கடவுளர்களின் சிலைகளும் உள்ளன. இதன்மூலம் உள்ளூர் பண்பாடு பேணிக் காக்கப்பட்டுள்ளது.

## போக்குவரத்து
உள்ளூர் மக்கள் நடைபயணத்தை மேற்கொள்கின்றனர். சுற்றியுள்ள ஊர்களுக்குச் செல்ல ஆட்டோக்களும் உண்டு. தனியார் வாகனங்களிலோ, அரசுப் பேருந்துகளில் பயணம் மேற்கொள்ளலாம். இந்தியாவின் ஏனைய பகுதிகளில் உள்ள பிற நகரங்களில் இருந்து வான்வழியில் பயணம் மேற்கொண்டு, ஆலோ விமான நிலையத்தை வந்தடையலாம். பின்னர், ஹெலிகாப்டர்களின் மூலம் ஆலோங் நகருக்கு வரலாம். 

இங்கு இரயில் போக்குவரத்து வசதிகள் இல்லை. அருகிலுள்ள இரயில் நிலையம் சிலபத்தரில் உள்ளது. அகல இரயில்பாதை மூலம் ஆலோவையும் சிலபத்தரையும் இணைக்கும் ஒரு புதிய பாதை முன்மொழியப்பட்டது. தொடர்புடைய கணக்கெடுப்பு ஏற்கனவே முடிக்கப்பட்டு இரயில்வே வாரியத்திற்கு அனுப்பப்பட்டுள்ளது. இதற்கருகில் தேசிய நெடுஞ்சாலை 52 உள்ளமையால், நாட்டின் ஏனைய பகுதிகளுடன் சாலைவழிப் போக்குவரத்து ஏதுவாக உள்ளது.

## சான்றுகள்

## இணைப்புகள்
* அலோங் மலை பற்றிய சுற்றுலாத் தளம்
எஸ். ஆர்-71 பிளக்பேட்

**லொக்கீட் எஸ். ஆர்-71 "பிளக்பேட்"**  (*Lockheed SR-71 "Blackbird"*) என்பது முன்னேற்றமடைந்த, நீண்ட தூர, மாக் 3+ வேகமுடைய தந்திரோபாய வேவு வானூர்தி. இது லொக்கீட் ஏ-12 வானூர்தியிலிருந்து கருப்புத் திட்டத்தினூடாக உருவாக்கப்பட்டது. வேவு நடவடிக்கைகளின் போது இது அதி வேகத்திலும், உயரத்திலும் பறந்து அச்சுறுத்தல்களுக்கு முகங்கொடுக்க அனுமதிக்கப்பட்டது. நில வான் ஏவுகணை ஏவப்பட்டது கண்டுபிடிக்கப்பட்டால், தட்டிக்கழிக்கும் செயற்பாடு வானூர்தியைத் துரிதப்படுத்தி ஏவுகணையினை முந்திவிடும்

## விபரங்கள் (எஸ். ஆர்-71ஏ)

## உசாத்துணை
### அடிக்குறிப்புக்கள்

### மேற்கோள்கள்

## வெளி இணைப்புகள்

* SR-71.org site
* The Online Blackbird Museum, Habu.org
* SR-71 page and First-hand account of SR-71 maintenance on Blackbirds.net
* SR-71 Blackbird photographs  and videos at NASA's Dryden Flight Research Center's web site 
* The Blackbird at the Museum of Flight, history and photographs 
* SR-71 Flight Manual 
* Operation of the SR-71 
* Summary of SR-71 Serial Numbers 
* Interesting SR-71 Information and Stories on area51zone.com
* The SR-71 Pilot Full Pressure Suit
* Surviving the breakup of SR-71 at Mach 3.18
* Peter Law's detailed technical presentations on SR-71 thermal and propulsion design features 
* The heart of the SR-71: the J58 engine

பகுப்பு:வேவு வானூர்தி
க. வி. தேவநாயகம்

**கணபதிப்பிள்ளை வில்லியம் தேவநாயகம்** (*Kanapathipillai William Devanayagam*, 26 மார்ச்சு 1910 &ndash; 17 டிசம்பர் 2002) இலங்கைத் தமிழ் வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும், அமைச்சரும் ஆவார்.

## ஆரம்ப வாழ்க்கை
தேவநாயகம் 1910 மார்ச் 26 இல் மட்டக்களப்பு மாவட்டத்தில் வடக்கே செங்கலடி என்ற கிராமத்தில் உடையார் குடும்பத்தில் கணபதிப்பிள்ளை வில்லியம், பியற்றிஸ் தங்கம் ஆகியோருக்கு மூத்த மகனாகப் பிறந்தார். இவர் மட்டக்களப்பு புனித மிக்கேல் கல்லூரி, கொழும்பு சென் யோசேப்பு கல்லூரி ஆகியவற்றில் கல்வி பயின்றார். விளையாட்டில் ஈடுபாடு கொண்ட தேவநாயகம், 1930 ஆம் ஆண்டில் பாடசாலைத் துடுப்பாட்ட அணிக்குத் தலைமை தாங்கினார். கிழக்கிலங்கை டென்னிசு சம்பியன் பட்டத்தை வென்றார். பள்ளிப் படிப்பை முடித்தது, இலங்கை சட்டக் கல்லூரியில் இணைந்து வழக்கறிஞரானார். பல ஆண்டுகளாக மட்டக்களப்பு மாவட்டம் கல்குடாவில் வழக்கறிஞராகப் பணியாற்றினார்.

## அரசியலில்
1947 நாடாளுமன்றத் தேர்தலில் கல்குடா தேர்தல் தொகுதியில் சுயேட்சை வேட்பாளராகப் போட்டியிட்டு சுயேட்சை வேட்பாளர் வி. நல்லையாவிடம் 2,400 வாக்குகளால் தோற்றார். 1965 தேர்தலில் ஐக்கிய தேசியக் கட்சி வேட்பாளராகப் போட்டியிட்டு 6,566 வாக்குகள் பெற்று முதற்தடவையாக நாடாளுமன்றம் சென்றார். 1970 1977 தேர்தல்களில் மீண்டும் தெரிவானார்.

## அமைச்சரவையில்
1977 சூலையில் ஜூனியஸ் ரிச்சட் ஜயவர்தனாவின் அமைச்சரவையில் நீதி அமைச்சராக நியமிக்கப்பட்டார். பின்னர் 1980 பெப்ரவரியில் உள்ளூராட்சி அமைச்சராக நியமிக்கப்பட்டார். 1989 வரை அவர் இப்பதவில் இருந்தார். 1989 இறுதிப் பகுதியில் பொதுச்சேவை ஆணைக்குழுவின் தலைமைப் பொறுப்பேற்று நடத்தினார்.

## சமூகப் பணி
தேவநாயகம் அனைத்திலங்கை கூட்டுறவு சங்கங்களின் பிரதித் தலைவராக இருந்தார். இவரின் பெயரில் மட்டக்களப்பு நகரில் 'தேவநாயகம் மண்டபம்' நிறுவப்பட்டது. இவரது அரசியல் செல்வாக்கினால் மட்டக்களப்பில் வந்தாறுமூலையில் கிழக்கிலங்கைப் பல்கலைக்கழகக் கல்லூரி நிறுவப்பட்டது.

## கலாநிதிப் பட்டம்
தேவநாயகத்திற்கு கிழக்குப் பல்கலைக்கழகம் 2013 ஏப்ரலில் (மறைவிற்குப் பின்னரான) கௌரவக் கலாநிதிப் பட்டம் வழங்கிக் கௌரவித்தது.

## மறைவு
தேவநாயகம் 2002 டிசம்பர் 17 இல் கொழும்பில் காலமானார்.

## மேற்கோள்கள்

## வெளி இணைப்புகள்
*JR’s Third Track Smashing the Basis, ரி. சபாரத்தினம்

பகுப்பு:1910 பிறப்புகள்
பகுப்பு:2002 இறப்புகள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை அமைச்சர்கள்
பகுப்பு:இலங்கையின் நீதி அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
மரைவில்லை

**மரை வில்லை** (ஆங்கிலத்தில் **nut**) எனப்படுவது ஒரு மரை இணைப்பான் ஆகும். இந்த வன்பொருளானது மரையுடன் கூடிய துளையினைக் கொண்டிருக்கும்.

## பயன்பாடு
பொதுவாக ஒரு மரையாணியின் (bolt) இணையாக மரை வில்லை பயன்படுத்தப்படும். இயந்திரமொன்றின் இரு பாகங்களை வலுவாக இணைத்திட மரையாணி – மரை வில்லை எனும் இணை பயன்படுத்தப்படும். சில நேரங்களில் திருகாணி (screw) – மரை வில்லை எனும் இணையும் தேவைக்கேற்பப்   பயன்படுத்தப்படும். ஒரு இயந்திரக் கூட்டமைப்பில் அதிர்வுகள் அல்லது சுழற்சி காரணமாக, மரை வில்லை சில நேரங்களில் தளர்வடையலாம். இதைத் தவிர்க்க ஒட்டுப்பசை, பாதுகாப்புக் கடையாணி, நைலான் செருகல்கள், சற்றே நீள்வட்டமான மரைகள் போன்றவை கூடுதலாக பயன்படுத்தப்படும். பெரும்பாலான மரை வில்லைகள், அறுங்கோண  வடிவத்தினைக் கொண்டிருக்கும். திருகுச்சாவியின் (spanner) அணுக்கம் சிறப்பாக இருக்கவே இந்த அறுங்கோண  வடிவமைப்பு. சிறகு மரை மற்றும் சிறைப்பட்ட மரை ஆகியன மேம்பட்ட சிறப்புக் காரணங்களுக்காக வடிமைக்கப்பட்ட மரை வில்லை வகைகளாகும்.

## வெளியிணைப்புகள்
* Boltdepot.com

## மேலும் பார்க்க
*அடை வில்லை
*மரையாணி

## மேற்கோள்கள்

பகுப்பு:இயந்திர பாகங்கள்
பகுப்பு:வன்பொருள் (பொறிமுறை)
கல்முனை உவெஸ்லி உயர்தரப் பாடசாலை

**கல்முனை உவெஸ்லி உயர்தரப் பாடசாலை** இலங்கையின் கிழக்கு மாகாணத்தில் கல்முனை நகரில் அமைந்துள்ள ஒரு பாடசாலை ஆகும்.

## வரலாறு
1882 ஆம் ஆண்டில் கல்முனையில் மெதடிஸ்த ஆலயம் அமைக்கப்பட்டதை அடுத்த கல்முனை மெதடிஸ்த மதப்பரப்புனர்களில் ஒருவரான அருட்திரு ஜோர்ஜ் ஜே. ட்ரிம்மரின் காலத்தில் 1883 நவம்பர் 30 இல் பெண்கள் விடுதியுடன் கூடிய பாடசாலை ஆரம்பிக்கப்பட்டது. கல்முனையில் ஆரம்பிக்கப்பட்ட முதலாவது பாடசாலை இதுவாகும். 18 மாணவர்களைக் கொண்டு ஆரம்பிக்கப்பட்ட இப்பாடசாலையில் செல்வி ஜேன் வீரக்குட்டி ஆசிரியராகவும் விடுதிக் காப்பாளராகவும் இருந்துள்ளார். இங்கு தமிழ்மொழி மூலமான கல்வியே பிரதானமாக கற்பிக்கப்பட்டாலும் ஆங்கில மொழிக் கற்பித்தலுக்கு முக்கிய இடம் கொடுக்கப்பட்டது. இவ்வேளையில் 1930 இல் இப்பாடசாலை மாணவர்களின் எண்ணிக்கை 80 ஆகவும் விடுதியில் தங்கியிருந்து கற்போர் தொகை 100 ஆகவும், ஆசிரியர்களின் தொகை 10 ஆகவும் காணப்பட்டன.

1901 ஆம் ஆண்டு அருட்திரு கேப்ரியல் லீஸ் என்பவர் கல்முனை மெதடிஸ்த ஆண்கள் பாடசாலையை ஆரம்பித்தார். 1906 ஆம் ஆண்டில் லீஸ் யாழ்ப்பாணத்தில் பணியாற்றிய போது காலமானதை அடுத்து ஆண்கள் பாடசாலைக்கு அவரது நினைவாக லீஸ் உயர்தரப் பாடசாலை (*Leese High School*) எனப் பெயர் சூட்டப்பட்டது. இப் பாடசாலையின் அதிபராக இருந்த அருட்திரு. எம். ஜோர்ஜ் நல்லதம்பியின் காலத்தில் 1953 மே மாதத்தில் பெண்கள் விடுதிப் பாடசாலையும் ஆண்கள் பாடசாலையும் ஒன்றிணைக்கப்பட்டு மெதடிஸ்த திருச்சபையின் நிறுவனர் ஜோன் உவெஸ்லியின் நினைவாக உவெஸ்லி உயர்தரப் பாடசாலையாக பெயர் மாற்றம் செய்யப்பட்டது.

உவெஸ்லி உயர்தரப் பாடசாலையின் முதலாவது அதிபராக லீஸ் பாடசாலையின் ஆங்கில ஆசிரியர் ஜோர்ஜ் நல்லதம்பி 1954 வரை பணியாற்றினார். அவருக்குப் பின்னர் சாம் ஜே. வில்சன், திருமதி ஆர். சின்னையா, யோகம் வேலுப்பிள்ளை, கே. சுப்பிரமணியம், எஸ். மகாலிங்கம், பி. வெங்கடாசலம் (1988), பொன் முருகையா ஆகியோர் அதிபர்களாகப் பணியாற்றினர். தற்போது வி. பிரபாகரன் அதிபராகப் பணியாற்றுகிறார்.

இப்பாடசாலையில் 2009 ஆம் ஆண்டிலிருந்து மாற்றுத்திறன் கொண்ட மாணவர்களுக்கான சிறப்புக் கற்கைப் பிரிவு ஒன்று இயங்கி வருகின்றது.

## இங்கு படித்த பெரியவர்கள்
*சுவாமி விபுலானந்தர்
*ஏ. பெரியதம்பிப்பிள்ளை, புலவர்மணி
*எம். ஏ. நுஃமான், பேராசிரியர்
*எம். எம். முஸ்தபா, அரசியல்வாதி
*ஏ. ஆர். மன்சூர், அரசியல்வாதி
*எம். எச். எம். அஷ்ரப், அரசியல்வாதி

## மேற்கோள்கள்

பகுப்பு:அம்பாறை மாவட்டப் பாடசாலைகள்
பகுப்பு:இலங்கையின் கிறித்தவப் பாடசாலைகள்
பகுப்பு:கல்முனை
பகுப்பு:அம்பாறை மாவட்டத் தமிழ்ப் பாடசாலைகள்
தேசிய மருத்துவ நூலகம்

**தேசிய மருத்துவ நூலகம்** இந்திய அரசால் 01.04.1966 அன்று நிறுவப்பட்டது. இது  புது தில்லியில் அன்சாரி நகர் பகுதியில் அமைந்துள்ளது. மூன்று இலட்சம் எண்ணிக்கையிலான மருத்துவ நூல்கள், ஆய்விதழ்கள், ஆய்வறிக்கைகள் இங்கு பேணப்பட்டு வருகின்றன.

தகுதியுள்ள மருத்துவர், மருத்துவ மாணவர் எவரும் இந்நூலகத்தில் உறுப்பினராகலாம். குறைந்த கட்டணம் செலுத்தி இங்குள்ள நூல்கள் அல்லது ஆய்விதழ்களை ஒளிநகலாய்ப் பெறும் வசதியும் உள்ளது.
## வெளியிணைப்பு
* நூலக இணையத்தளம் 

பகுப்பு:இந்திய நூலகங்கள்
பகுப்பு:தேசிய நூலகங்கள்